Pollen Report: Keeseekoose I.R. 66-Ke-04, Saskatchewan - The Weather Network
Keeseekoose I.R. 66-Ke-04, SK
Updated: Sunday, September 15, 2019 Geloofsbelydenis - Kerk van die Nasarener
1. Die drie – enige God.
Ons glo in een, ewigbestaande, oneindige God, Heerser van die heelal. Dat Hy alleen God is. die Skepper van alle dinge, heilig in natuur, eienskappe en doel; Dat Hy as God drie-enig is in Sy essensiële wese. Geopenbaar as Vader, Seun en Heilige Gees.
Genesis 1 Joh. 14:6-27
Lev. 19:2 1Kor. 8:6
Ons Glo in Jesus Christus as die tweede Persoon van die Drie-enige Godheid; dat Hy ewig een was met die Vader, dat Hy vlees geword het deur die Heilige Gees en gebore is uit die maagd Maria, sodat twee volkome volmaakte nature, dit wil sê die Godheid en die mensheid, aldus in een persoon verenig is, waaragtig God en waaragtig mens – die God mens.
Ons glo dat Jesus vir die sondes van die hele wêreld gesterf en opgestaan het uit die dode en Sy liggaam weer opgeneem het, tesame met alles wat toebehoort tot die volmaaktheid van die menslike natuur, waarmee Hy opgevaar het in die Hemel en dat Hy daar besig is om vir ons in te tree.
Mat. 1:20-25, 16:15-16 Fil. 2:5-11
Luk. 1:26-35 Kol 1:12-22
Hand. 2:22-36 1Tim 6:14-16
3. Die Heilige Gees.
Ons glo in die Heilige Gees as die derde Persoon van die Drie-enige Godheid, dat Hy alomteenwoordig en doeltreffend werksaam is in en met die Kerk van Christus; dat Hy die wêreld van sonde oortuig, diegene wat tot berou kom en glo wederbaar, gelowiges heilig en lei in al die waarheid soos dit in Jesus Christus te vinde is.
Joh. 7:39; 14:15-18; 16:7-15 1Pet.1:2
Hand. 2:33; 15:8-9 1Joh. 3:24; 4:13
1 Thess. 4:7-8 Ef. 3:14-21
2 Thess. 2:13 Rom. 8:1-27
4. Die Bybel.
Ons glo in die algehele inspirasie van die heilige skrif, waaronder ons verstaan die ses en sestig boeke van die Ou en Nuwe Testamente, Wat deur die Goddelike inspirasie gegee is, en waardeur die WIL van God foutloos geopenbaar word ten opsigte van alle dinge noodsaaklik vir ons saligheid, sodat wat nie in daardie boeke opgeteken is nie, nie as Artikels van Geloof beskou word nie.
Luk. 24:44-47 2Tim. 3:16-17
Joh.10:35 1Pet. 1:10-12
Ons glo dat dit tweevoudig is:
Eerstens, sonde as ŉ “doelbewuste oortreding van ŉ bekende wet van God” soos John Wesley saam gestel of verduidelik word.
Hamartia, wat beteken: “om die merk te mis.”
Sondige dade en aksies wat vergewe word.
Tweedens, sonde as “ŉ aktiewe vyandige mag wat my gevange hou sodat ek nie God se wil kan doen en Hom gehoorsaam kan wees nie.”
“He hamartia” (Die sonde) of die wet van die sonde en die dood (Rom. 8:1)
Die “eie ek” of selfgesentreerdheid (OORSPRONKLIKE SONDE) Word gebreek en gereinig deur die kruis en die doop met die Heilige Gees. Swakhede en tekortkomings sal steeds ondervind word as gevolg van die sondeval.
Gen. 3:6-5 Rom. 1:18-25; 5:12-14; 7:7-8;9
Job. 15:14 1Kor 3:1-4
Ps. 51:5 Gal. 5:16-25
Jesus Christus het ŉ volle versoening vir elke persoon bewerkstellig deur die offer wat Hy aan die kruis gebring en Sy Bloed wat gestort het om ons in ŉ regte verhouding met God te bring.
Klein kindertjies en verstandelike gestremdes wat nie verantwoordelike keuses kan maak nie. Is ook ingesluit in hierdie versoening.
Sodra ons tot die ouderdom van verantwoordelikheid gekom het, word ons verantwoordelik om ons vertroue in Jesus alleen te plaas vir redding.
Jes. 53:5-6, 11 2Kor5:14-21
Mark 10:45 Gal. 1:3-4; 3:13-14
Joh. 1:29; 3:14-17 Kol. 1:19-23
7. Die Vrye Wil (Voorafgaande genade van God).
Ons glo dat die mens met ŉ vrye wil geskape is en die vermoë besit om tussen reg en verkeerd te kies en verantwoordelik is vir die gevolge van so ŉ besluit.
Die genade van God het tot alle mense gekom, sodat die mens van sonde tot God kan bekeer en sodoende hulle vertroue in Jesus Christus plaas om hulle te vergewe en te reinig.
Ons glo dat die moontlikheid bestaan dat ŉ wedergeborene wat opsetlik sondig en daarin volhard en dan ook sy hart verhard sonder bekering, wel verlore kan gaan omdat ons verhouding met God ŉ oomblik vir oomblik lewenswyse is.
Eseg. 18:1-4 Ps. 14:1-4
Miga 6:8 Eseg. 18:25-26
Job. 14:4; 15:14 Efes. 2:8-10
Ons glo dat berou, wat ŉ opregte en deeglike gemoedsverandering met betrekking tot sonde is, en wat die besef van ŉ persoonlike skuldgevoel en ŉ vrywillige versaking van die sonde insluit, van almal verwag word dat die daad of deur die vaste voorneme teen God gesondig het.
Die Gees van God gee aan almal wat waarlik tot berou wil kom, die genadige hulp tot ŉ berouvolle hart en hoop vir genade, sodat hulle tot geloof vir vergifnis en geestelike lewe mag kom.
2Kor. 7:14 Hand. 2:38; 3:19; 5:31
Ps. 32:5-6 Rom. 2:4
Eseg. 18:30-32 2Pet. 3:9
9. Regverdigmaking Wedergebore en Aanneming.
In Engels word dit beskryf as Justification en kan dit verduidelik word soos volg “Just as if I have never sinned.” Ons glo dat regverdigmaking daardie genadige en regterlike daad van God is waardeur Hy volle vergifnis skenk en die persoon totaal vryspreek van skuld nadat vertroue in Jesus geplaas is vir redding.
Ons glo dat wedergeboorte daardie genadiglike daad van God is waar die mens geestelik lewendig gemaak word en ŉ kenmerkende geestelike lewe wat tot die geloof, liefde, en gehoorsaamheid in hom of haar in staat gestel word.
Ons glo dat regverdigmaking, wedergeboorte en aanneming tot kinders van God ter gelykertyd plaas vind. Dit word voorafgegaan met berou en geloof in Jesus Christus.
Die Heilige Gees gee getuienis dat die Here dit gedoen het.
Luk. 18:14 Hand. 13:39
Joh. 1:12-13 ; 3:3-8; 5:24 1Kor. 1:30; 6:11
12. Geesgevulde lewe (Heiligmaking).
Ons glo dat met wedergeboorte ontvang ons die Heilige Gees as ŉ Persoon wat in ons hart kom woon.
By heiligmaking ontvang die Heilige Gees ons, soos ons onsself volkome aan Hom toewy en Hom volle reg en beheer oor ons lewens gee.
Na Geesvervulling bekragtig die Heilige Gees ons vir die dienswerk waartoe Hy ons geroep het.
Algehele Heiligmaking word deur die bloed van Jesus Christus voorsien en word oombliklik deur die geloof bewerkstellig, voorafgegaan deur volkome toewyding; hierdie werk en toestand word deur die Heilige Gees bevestig
Ons glo dat daar ŉ duidelike onderskeid tussen ŉ rein hart en ŉ volwasse Christen karakter bestaan. Eersgenoemde word in ŉ oomblik deur die geloof verkry en is die gevolg van algehele heiligmaking; laasgenoemde is die gevolg van groei in genade.
Deut. 30:6 1Pet. 1:22 Mat. 3:11-12
Mat. 5:43-48 1Joh. 3:3 Rom. 15:29
Mat. 5:8 Jer. 31:31-34 Joh., 15:1-11
13. Omtrent die Kerk.
Ons glo dat die kerk, nie ŉ gebou is nie, maar die liggaam van Christus, wat bestaan uit die wedergeborenes wat Jesus Christus as Here bely het.
Die missie van die Kerk is om versoeningswerk van Jesus voort te sit in die wêreld deur ŉ heilige lewe en die bediening van die wêreld met gebed en liefde.
14. Die Doop.
Ons glo in die Christelike doop, die doop van gelowiges, wat beveel is deur Jesus Christus as ŉ getuienis van ons wedergeboorte en verklaring dat ons dood is vir die sonde en lewendig is vir Jesus.
Aangesien die doop die simbool van die Nuwe Testament is, mag kindertjies op versoek van hulle ouers of voogde – wat die versekering moet gee dat die kindertjies die nodige Christelike opleiding sal ontvang gedoop word.
Mat. 3:1-7; 28:16-20 Gal. 3:26-28
Rom. 6:3-4 1Pet 3:18-22
15. Die Heilige Nagmaal.
Ons glo in die nagmaal as die herdenking en verklaring van Jesus se dood aan die kruis en opstanding op die derde dag. Die nagmaal is ŉ baie besondere deel van die kerk lewe omdat dit gemeenskap tussen Jesus en Sy liggaam verteenwoordig sowel as die verskeie dele van die liggaam met mekaar.
Dit het uitsluitlik betrekking op diegene wat tot eerbiedige waardering van die betekenis van hierdie heilige sakrament voorberei is. Deur hulle deelname verkondig hulle die dood van die Here totdat Hy kom. Aangesien dit ŉ gemeenskapsfees is, behoort diegene wat geloof in Christus en liefde vir die heiliges bely, uitgenooi te word om daarin deel te hê.
Mat. 26:26-29 Joh. 6:28-58
1Kor. 10:14-21; 11:23-32 Luk. 22:17-20
16. Goddelike Genesing.
Ons glo dat Jesus mense op ŉ bo – natuurlike wyse kan genees en steeds genees. Ons glo ook dat genesing deur die mediese wetenskap en suiwer natuurlike medisynes kan geskied. Ons distansieer onsself van alle vorme van alternatiewe genesingsmetodes soos sangomas, ens...
2Kon. 5:1-19 1Kor 12:4-11
Ps. 103:1-5 Jak.5:13-16
17. Die Wederkoms van Jesus.
Ons glo dat Jesus weer gaan kom en dat die wat in Hom gesterf het, eerste sal opstaan en daarna die wat in Hom in die lewe oorbly, Hom in die lug sal ontmoet, en so vir altyd by Hom sal wees.
Mat. 25:31-46 1Thes. 4:13-18
Joh. 14:1-3 Fil. 3:20-21
18. Die Opstanding oordeel en eindbestemming.
Ons glo in die opstanding van die dode, waar die liggame van die regverdiges en onregverdiges opgewek sal word en weer verenig sal word met hulle geeste – “die wat goed gedoen het, tot opstanding van die lewe, en die wat kwaad gedoen het tot die opstanding van die veroordeling.”
19. Die oordeel.
Ons glo dat elke persoon voor God gaan staan en rekenskap gee van sy dade.
20. Die Eindbestemming.
Ons glo dat die wat waarlik wedergebore is die ewige lewe sal verkry en die wat nie Jesus aangeneem het vir ewig straf sal verduur in die Hel.
Gen. 18:25 Rom. 2:1-16; 14:7-12 Ps. 50:6
1Sam 2:10 1Kor. 15:12-58 2Thes. 1:5-10